<classify> WAZIRI MKUU, Kassim Majaliwa amejiandikisha kwenye kituo cha shule ya msingi Nandagala, wilayani Ruangwa, Lindi ili aweze kushiriki uchaguzi wa Serikali za Mitaa.Waziri Mkuu ambaye ni mbunge wa jimbo la Ruangwa mkoani Lindi, amejiandikisha kijijini kwao jana asubuhi akiwa na mkewe, Mama Mary Majaliwa.Akizungumza na wakazi wa kijiji hicho, Waziri Mkuu, Majaliwa alisema suala la kujiandikisha ni la kitaifa na ni haki ya kila Mtanzania ili aweze kuchagua kiongozi amtakaye au aweze kugombea kwenye uchaguzi utakaofanyika Novemba 24, mwaka huu.Kila mmoja anapaswa kuja kujiandikisha. Uandikishaji huu ni tofauti na ule wa uchaguzi mkuu. Kuna watu wanafanya upotoshaji wa makusudi, wanawadanganya wenzetu kwamba kama una kadi ya uchaguzi huna haja ya kujiandikisha. Hii siyo kweli, hiyo kadi ni ya uchaguzi wa mwakani... nawasihi mje kujiandikisha ili muweze kuchagua viongozi mnaowataka. Zimebakia siku mbili tu, mwisho ni Oktoba, 14 jioni kesho.alisema.Alisema mtu yeyote aliyefikisha miaka 18 ana haki ya kujiandikisha ili aweze kuwa mgombea au mpiga kura, na pia awe na uhakika kuwa amemchagua kiongozi anayemtaka.Mara baada ya kujiandikisha, Waziri Mkuu alipita katika vijiji vya Chimbila B, Chimbila A, Michenga Jerusalem, Michenga Misri, Nangumbu na Nanganga.Akiwa njiani alizumgumza na wanavijiji waliosimama njiani walipoona msafara wake na akatumia fursa hiyo kuwahimiza wajiandikishe kwa ajili ya uchaguzi ujao wa Serikali za Mitaa.Wana-Ruangwa tutumie fursa hii ili tuchague viongozi watakaokereketwa na kuleta maendeleo. Tuchague viongozi ambao hata wakipewa fedha za miradi, watazitumia kwa maendeleo na hawatashawishika kirahisi kuzitumia kwa maslahi yao binafsi, alisema.Alisema kuna fedha zinaletwa Sh milioni 60 za elimu na pia zitapelekwa fedha za kuchimba visima, lazima zisimamiwe pamoja na fedha za afya, hivyo wanahitajika watu ambao watakuwa waaminifu na wanaoweza kusimamia miradi.Tunatakiwa tuchague viongozi watakaosimamia maendeleo, wanaohamasisha maendeleo. Tunatakiwa tuchague viongozi ambao ni waadilifu, waaminifu, wachapakazi, wasikivu, wapenda watu na wanaoweza kusimamia fedha zinazoletwa hapa. Ninyi mnawafahamu kwa sababu mnaishi nao, alisema.Katika maeneo yote hayo, Waziri Mkuu aliwaeleza kwamba serikali imetoa fedha za kununua taa za barabarani ambazo zimeanza kusambazwa na zikishafungwa, zitawawezesha wajasiriamali wafanye biashara zao hadi usiku.Tunaboresha vijiji vyetu kuanzia Nanganga, Nangumbu, Michenga Misri, Michenga Jerusalem, Chimbila A na B, Chikunji, Mtope, Likunja, Nkowe, Nandagala, Namichiga na  <topic>: KITAIFA 